CELEX: 32020D0678
Language: lv
Date: 2020-05-18 00:00:00
Title: Padomes Lēmums (ES) 2020/678 (2020. gada 18. maijs) par nostāju, kas Eiropas Savienības vārdā jāieņem CETA Apvienotajā komitejā, kura izveidota saskaņā ar Visaptverošo ekonomikas un tirdzniecības nolīgumu (CETA) starp Kanādu, no vienas puses, un Eiropas Savienību un tās dalībvalstīm, no otras puses, attiecībā uz tāda lēmuma pieņemšanu, kurā izklāsta ar apelācijas tiesas darbību saistītos administratīvos un organizatoriskos jautājumus

25.5.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 161/1
               
            
         PADOMES LĒMUMS (ES) 2020/678
         (2020. gada 18. maijs)
         par nostāju, kas Eiropas Savienības vārdā jāieņem CETA Apvienotajā komitejā, kura izveidota saskaņā ar Visaptverošo ekonomikas un tirdzniecības nolīgumu (CETA) starp Kanādu, no vienas puses, un Eiropas Savienību un tās dalībvalstīm, no otras puses, attiecībā uz tāda lēmuma pieņemšanu, kurā izklāsta ar apelācijas tiesas darbību saistītos administratīvos un organizatoriskos jautājumus
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Padomes Lēmumā (ES) 2017/37 (1) paredzēts Eiropas Savienības vārdā parakstīt Visaptverošo ekonomikas un tirdzniecības nolīgumu (CETA) starp Kanādu, no vienas puses, un Eiropas Savienību un tās dalībvalstīm, no otras puses (2) (“Nolīgums”). Nolīgums tika parakstīts 2016. gada 30. oktobrī.
                  
               
                     (2)
                  
                  
                     Padomes Lēmumā (ES) 2017/38 (3) paredzēta Nolīguma daļu provizoriska piemērošana, tai skaitā CETA Apvienotās komitejas izveide. Nolīgums tiek provizoriski piemērots kopš 2017. gada 21. septembra.
                  
               
                     (3)
                  
                  
                     Saskaņā ar Nolīguma 26.3. panta 1. punktu CETA Apvienotajai komitejai Nolīguma mērķu sasniegšanas nolūkā jābūt tiesībām pieņemt lēmumus visos jautājumos, ja tā paredzēts Nolīgumā.
                  
               
                     (4)
                  
                  
                     Saskaņā ar Nolīguma 26.3. panta 2. punktu CETA Apvienotās komitejas pieņemtajiem lēmumiem jābūt saistošiem Pusēm, pamatojoties uz jebkādu nepieciešamo iekšējo prasību un procedūru pabeigšanu, un Pusēm tie ir jāīsteno.
                  
               
                     (5)
                  
                  
                     Saskaņā ar Nolīguma 8.28. panta 7. punktu CETA Apvienotajai komitejai ir jāpieņem lēmums, kurā izklāsta ar apelācijas tiesas darbību saistītos administratīvos un organizatoriskos jautājumus.
                  
               
                     (6)
                  
                  
                     Tādēļ, lai nodrošinātu iedarbīgu Nolīguma īstenošanu, ir lietderīgi noteikt nostāju, kas Savienības vārdā ir jāieņem CETA Apvienotajā komitejā, pamatojoties uz CETA Apvienotās komitejas lēmuma projektu par apelācijas tiesu,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Eiropas Savienības vārdā ir jāieņem CETA Apvienotajā komitejā attiecībā uz tāda lēmuma pieņemšanu, kurā izklāsta ar apelācijas tiesas darbību saistītos administratīvos un organizatoriskos jautājumus, pamatā ir CETA Apvienotās komitejas lēmuma projekts (4).
         
         
            2. pants
            Šis lēmums stājas spēkā Nolīguma spēkā stāšanās dienā.
         
         
            Briselē, 2020. gada 18. maijā
            
               
                  Padomes vārdā –
               
               
                  priekšsēdētājs
               
               G. GRLIĆ RADMAN
            
         
         
            (1)  Padomes Lēmums (ES) 2017/37 (2016. gada 28. oktobris) par to, lai Eiropas Savienības vārdā parakstītu Visaptverošu ekonomikas un tirdzniecības nolīgumu (CETA) starp Kanādu, no vienas puses, un Eiropas Savienību un tās dalībvalstīm, no otras puses (OV L 11, 14.1.2017., 1. lpp.).
         
            (2)  OV L 11, 14.1.2017., 23. lpp.
         
         
            (3)  Padomes Lēmums (ES) 2017/38 (2016. gada 28. oktobris) par to, lai provizoriski piemērotu Visaptverošu ekonomikas un tirdzniecības nolīgumu (CETA) starp Kanādu, no vienas puses, un Eiropas Savienību un tās dalībvalstīm, no otras puses (OV L 11, 14.1.2017., 1080. lpp.).
         
            (4)  Sk. dokumentu ST 6964/20 vietnē http://register.consilium.europa.eu.